
Pritarti, kad būtų praplėsta Šiaulių pramoninio parko (toliau – Šiaulių PP) teritorija prie jos prijungiant du naujus sklypus adresais: Radviliškio g. 41A, Šiauliai, ir Radviliškio g. 41B, Šiauliai.

2005 m. rugsėjo 29 d. Šiaulių miesto savivaldybės tarybos sprendimu Nr. T-321 buvo patvirtintas Industrinio parko (teritorijos šalia Dubijos, Radviliškio ir P. Motiekaičio gatvių) Šiauliuose detalusis planas, kuriuo nustatyta dabartinio Šiaulių PP teritorija (4 priedas).
2007 m. birželio 26 d. Lietuvos Respublikos Seimo nutarimu Nr. X-1225 „Dėl šalies ūkio konkurencingumo sėkmės rodiklių bei žinių ir inovacijų infrastruktūros valstybei svarbių ekonominių projektų patvirtinimo“ (toliau – LR Seimo nutarimas) Šiaulių PP buvo pripažintas valstybei svarbiu projektu.

Šiaulių PP plėtros projektu siekiama toliau vystyti sėkmingai veikiančią pramoninę teritoriją, kurią sudaro 17 skirtingo dydžio pramonei ir komercijai vystyti skirtų sklypų (iš viso 38,36 ha). Įmonės jau yra investavusios apie 71,2 mln. Eur ir sukūrusios apie 6400 darbo vietų. Pramoniniame parke šiuo metu yra laisvas vienas sklypas.
Siekdami toliau skatinti ekonominį Šiaulių miesto savivaldybės vystymąsi ir galimiems investuotojams pateikti daugiau plyno lauko investicijoms skirtų sklypų su išvystyta infrastruktūra, plačiomis žaliavų ir produkcijos gabenimo galimybėmis, siūlome prijungti dar du valstybinės žemės sklypus, adresais: Radviliškio g. 41A, Šiauliai ir Radviliškio g. 41B, Šiauliai.
2023 m. rugpjūčio 28 d. Šiaulių miesto savivaldybės administracijos direktoriaus įsakymu Nr. A-971 „Dėl Zoknių gyvenamojo rajono Šiauliuose detaliojo plano koregavimo patvirtinimo“, buvo patikslinti valstybinės žemės sklypų Radviliškio g. 41A, Šiauliai (unikalus daikto numeris 4400-4175-5504, plotas 0,7812 ha) ir Radviliškio g. 41B, Šiauliai (unikalus daikto numeris 4400-4176-0958, plotas 2,8391 ha) galimi naudojimo būdai (komercinės paskirties objektų teritorijos, visuomeninės paskirties teritorijos, susisiekimo ir inžinerinių tinklų koridorių teritorijos) (5 priedas) ir numatyta galimybė praplėsti Šiaulių PP teritoriją.  
Prijungus minėtus du sklypus prie Šiaulių PP, investuotojai taip pat galės pasinaudoti jame galiojančiomis lengvatomis: įmonės, kurios investuoja ne mažiau kaip 600 000 Eur į 1 ha ir sukuria ne mažiau kaip 5 naujas darbo vietas, 10 metų laikotarpiui atleidžiamos nuo nekilnojamojo turto mokesčio ir žemės nuomos mokesčio. Taip pat investuotojai atleidžiami nuo infrastruktūros plėtros įmokos mokėjimo.
Atsižvelgiant į tai, kad Šiaulių PP valstybei svarbiu projektu buvo pripažintas LR Seimo nutarimu, 2022 m. birželio 27 d. kreipėmės raštu (registracijos DVS „Avilys Nr. S-2486) į LR ekonomikos ir inovacijų ministeriją siekdami išsiaiškint ar norint prijungti dar du laisvus valstybinės žemės sklypus prie jau įsteigto Šiaulių PP reikia LR Vyriausybės pritarimo. 2022 m. rugpjūčio 10 d. gavome Ekonomikos ir inovacijų ministerijos raštą (registracijos DVS „Avilys“ Nr. G-6425), kuriame teigiama, kad „Šiaulių PP yra Šiaulių miesto savivaldybės valdomas pramonės parkas, todėl jam nėra taikomos Investicijų įstatymo 91 straipsnio nuostatos. Todėl sprendimus dėl teritorijų planavimo ir Šiaulių PP veiklos organizavimo turėtų priimti Šiaulių miesto savivaldybė“.
Siekiant investuotojams pasiūlyti kuo daugiau patrauklių ir plyno lauko investicijoms skirtų sklypų, siūlome pritarti Šiaulių PP plėtrai prijungiant du laisvus valstybinės žemės sklypus (Radviliškio 41A, Šiauliai ir Radviliškio 41B, Šiauliai) ir patvirtinti naują Šiaulių PP schemą.

Teigiamos pasekmės: priėmus sprendimą, bus toliau stiprinamas Šiaulių investicinis patrauklumas, didinamas konkurencingumas ir plėtojama palanki aplinka investicijoms.
Neigiamos pasekmės: nėra.
Priėmus sprendimą, keičiami ar panaikinami galiojantys Savivaldybės teisės aktai. Nėra.
Sprendimui įgyvendinti reikalingi priimti papildomi teisės aktai. Nėra.
Sprendimui įgyvendinti reikalingos lėšos. Papildomos lėšos nereikalingos. 
Sprendimo projekto antikorupcinis vertinimas. Atliekamas.
Sprendimo projektą parengė: Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – vyr. specialistė Ilona Ringytė-Gedvilė, tel. 8 41 383433, 8 600 96050. Projekto iniciatoriai: Ekonomikos ir investicijų skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti). Neatlikta ir nenumatyta.

